**Bradley** (sobiq **Shimoliy Kankakee**) - AQShning Illinoys shtatida Kankakee okrugining chekkasida joylashgan qishloqdir. Aholisi 2010-yilgi aholini roʻyxatga olish hisobiga koʻra 15 895 kishi edi, 2000-yildagi aholini roʻyxatga olishda 12 784 kishidan koʻp.

Bradley Kankakee – Bradley Metropolitan statistik hududining asosiy shahri boʻlib, u butun Kankakee okrugini oʻz ichiga oladi. Okrug, shuningdek, Chikago – Nepervil – Michigan Siti, IL- IN — WI Birlashgan statistik hududining bir qismidir.

Geografiyasi
------------

Bradley shimoliy-markaziy Kankakee okrugida 41°8′47″N 87°51′33″W﻿ / ﻿41.14639°N 87.85917°W﻿ / 41.14639; -87.85917GO (41.146332, −87.859123) da joylashgan. U janubda Kankakee shahri va gʻarbda Bourbonnaisqishlogʻi bilan chegaradosh. Davlatlararo 57 qishloq orqali oʻtadi, 315-chiqishdan (Illinoys 50-yoʻnalishi) kirish mumkin. I-57 shimolga 56 milya (90 km) Chikagoga va janubga 76 milya (122 km) Champaignga olib boradi.

2010-yildagi aholini roʻyxatga olish maʼlumotlariga koʻra, Bradleyning umumiy maydoni 7.24 kvadrat mil (18.75 km2)ni tashkil qiladi. Bu maydonning barchaqismi quruqlikdan iborat.

Tarixi
------

1891-yilda Shimoliy Kankakee David Bradley oʻzining Plow Works zavodni tashkil qilgandan soʻng tashkil etilgan va buni eʼtirof etib, 1895-yilda shahar nomini „Bradley City" (keyinchalik Bradley) ga oʻzgartirgan. Kroehler mebel fabrikasi va Roper korporatsiyasi fabrikasi (oshxona jihozlari va pechlar ishlab chiqaruvchi; ularning faoliyatining bir qismi bir paytlar David Bradley egallagan binoda edi) asosiy ish beruvchi korxonalar edi. 1980-yillarda, Oʻrta Gʻarbning boshqa hududlarda boʻlgani kabi, bu zavodlarning ham ish faoliyati toʻxtatildi va shundan soʻng, bu zavodlarning bir qismi yonib ketdi. Biroq, oʻn yillikning oxiriga kelib, barchasi oʻzgardi. 1989-yilda Wal-Mart birinchi ijarachi sifatida Bradley maydoni deb nomlangan yangi savdo markazi qurdirdi. Ushbu savdo markazdan soʻng koʻplab yangi doʻkonlar ochila boshladi. Northfield Square Mall 1990-yilda ochildi va oʻshandan beri qishloq ravnaq topdi.

Demografiyasi
-------------

| Aholi o‘sish tarixi |
| --- |
| Yil | Aholi |  | %± |
| **1900** | 1 518 |  | — |
| **1910** | 1 942 |  | 279% |
| **1920** | 2 128 |  | 96% |
| **1930** | 3 048 |  | 432% |
| **1940** | 3 689 |  | 210% |
| **1950** | 5 699 |  | 545% |
| **1960** | 8 082 |  | 418% |
| **1970** | 9 881 |  | 223% |
| **1980** | 11 015 |  | 115% |
| **1990** | 10 792 |  | −20% |
| **2000** | 12 784 |  | 185% |
| **2010** | 15 895 |  | 243% |
| **2020** | 15 419 |  | −30% |
| U.S. Decennial Census |

2000-yilgi aholini roʻyxatga olish hisobida qishloqda 12784 kishi, 5041 xonadon va 3382 nafar oila istiqomat qilgan. Aholi zichligi — kvadrat milga 3381,3 aholi (1305,5/km2), oʻrtacha zichligi kvadrat milga 1394,4 (538,4/km2) boʻlgan 5272ta uy-joy mavjud edi. Qishloqning irqiy tarkibi 95,62% oq, 1,23% afro-amerikalik, 0,21% tubjoy amerikalik, 0,68% osiyolik, 0,02% Tinch okeani orollari, 1,20% boshqa irqlardan va 1,04% ikki yoki undan ortiq irqni tashkil qilgan. Har qanday irqning ispan yoki lotin millatiga mansublari 3,61% edi.

5041ta xonadonning 33,5 foizi 18 yoshgacha bo‘lgan bolalar, 51,3 foizi er-xotinlar, 11,0 foizi eri bo‘lmagan bevalar, 32,9 foizi oilasi bo‘lmaganlardan iborat edi. Uy xoʻjaliklarining oʻrtacha kattaligi 2,49, oilaning oʻrtacha kattaligi 3,03 edi.

Bir oilaning oʻrtacha daromadi 47,984 dollarni tashkil etgan. Erkaklarning oʻrtacha daromadi 38,224 dollarni, ayollarniki esa 24,493 dollarni tashkil qilgan. Qishloq aholisining jon boshiga daromadi 19 035 dollarni tashkil etgan. Oilalarning qariyb 3,6 foizi va aholining 6,8 foizi qashshoqlik chegarasidan past hisoblangan.

Mahalliy diqqatga sazovor joylar
--------------------------------

* Northfield Square Mall

Sanoati
-------

CSL Behring qishloqning janubiy qismlari yaqinida yirik, zamonaviy ishlab chiqarish zavodini boshqargan. Muassasa plazmadan olingan dori-darmonlar va uskunalar ishlab chiqarish bilan shugʻillangan. 2018-yilda ushbu zavod kengayishi kerakligi eʼlon qilindi, uni yakunlash deyarli oʻn ikki yil davom etishi tahmin qilindi. Kompaniya uchun ilgari Bunge Limited tomonidan boshqarilgan yogʻlar zavodi joylashgan ob’ektning janubidan yer sotib olindi va katta modernizatsiyaning bir qismi sifatida mana shu ochiq maydonda qurilishi rejalashtirilgan. Eski oshpazlik moylari zavodi 2015-yilda oʻz faoliyatini to‘xtatgan edi. Qurilish tugallangach, zavod ikki qismga boʻlinadi: shimoliy kampus — hozirgi yangilangan zavodni oʻz ichiga olgan qism hamda janubiy kampus — hozirda qurilayotgan binoning yangi qismi. Ushbu loyiha 200 dan ortiq ish oʻrni yaratishi kutilmoqda va qurilish xarajatlari 450 million dollarni tashkil etadi.

Manbalar
--------

1. ↑  „Geographic Identifiers: 2010 Demographic Profile Data (G001): Bradley village, Illinois". *American Factfinder*.  U.S. Census Bureau. Qaraldi: 14-fevral 2019-yil.
2. ↑  „US Gazetteer files: 2010, 2000, and 1990".  United States Census Bureau (12-fevral 2011-yil). Qaraldi: 23-aprel 2011-yil.
3. ↑  „G001 - Geographic Identifiers - 2010 Census Summary File 1".  United States Census Bureau. 13-fevral 2020-yilda asl nusxadan arxivlandi. Qaraldi: 2-avgust 2015-yil.
4. ↑  „Census of Population and Housing".  Census.gov. Qaraldi: 4-iyun 2015-yil.
5. ↑  „U.S. Census website".  United States Census Bureau. Qaraldi: 31-yanvar 2008-yil.

Havolalar
---------

* Rasmiy vebsayti